ΓΡΑΠΤΗ ΕΡΩΤΗΣΗ E-3384/02

υποβολή: Erik Meijer (GUE/NGL) προς το Συμβούλιο

(28 Νοεμβρίου 2002)

Θέμα: Η ανάπτυξη ενός παγκοσμίου συστήματος φίλτρων στο διαδίκτυο και άλλων μορφών datamining (εξόρυξης δεδομένων) κατ' εντολή του αμερικανικού Υπουργείου Άμυνας

1. Έχει λάβει γνώση το Συμβούλιο όσον αφορά τη δημοσιευθείσα στην εφημερίδα Washington Post της 12ης Νοεμβρίου 2002 δήλωση του πρώην αμερικανού συμβούλου για θέματα εθνικής ασφάλειας John Pointdexter, ο οποίος διευθύνει το Information Awareness Office που ερευνά σχετικά με ένα σύστημα datamining του αμερικανικού Υπουργείου Άμυνας με το οποίο θα είναι δυνατή η ανά τον κόσμο διερεύνηση και ανάλυση τραπεζών δεδομένων και πληροφοριών που ανήκουν λόγου χάριν σε αεροπορικές εταιρίες,πηρεσίες μετανάστευσης, τράπεζες ή κυκλοφορούν μέσω του διαδικτύου·

2. Γνώριζε το Συμβούλιο, προτού δημοσιευθεί η ως άνω είδηση, ότι από αμερικανικής πλευράς καταβάλλονται προσπάθειες για τη δημιουργία του συστήματος αυτού το οποίο δεν θα επηρεάζει μόνο τις πληροφορίες που κυκλοφορούν εντός των ΗΠΑ, αλλά και στονπόλοιπο κόσμο, κατά συνέπεια δε και στην επικράτεια των κρατών μελών της ΕΕ·

3. Μπορεί να αναφέρει το Συμβούλιο σε ποιο βαθμό πιστεύει ότι θα διευρυνθούν οι δυνατότητεςποκλοπής μηνυμάτων που προσφέρει ήδη εδώ και πολύ καιρό το κατευθυνόμενο από τις ΗΠΑ σύστημαποκλοπής μηνυμάτων Echelon;

4. Ποιες θα είναι κατά την άποψη του Συμβουλίου οι συνέπειες ενός τέτοιου συστήματος για την ισχύουσα στις χώρες μας προστασία του ιδιωτικού βίου και τον εμπιστευτικό χαρακτήρα της αλληλογραφίας που έχει αναγνωρισθεί στα δημοκρατικά κράτη δικαίου εδώ και ενάμισυ αιώνα·

5. Πέραν τούτου, πώς θα επηρεάσει τούτο τις δυνατότητες βιομηχανικής κατασκοπείας εκ μέρους των ΗΠΑ εις βάρος των ευρωπαϊκών επιχειρήσεων·

6. Ποιες κρίνει το Συμβούλιο ότι θα είναι οι επιπτώσεις της εξέλιξης αυτής όσον αφορά την αυτόνομη, και ως εκ τούτου απαλλαγμένη της ανέντιμης αμερικανικής επίβλεψης και επιρροής, λειτουργία άλλων αρχών, μεταξύ των οποίων η ΕΕ και τα κράτη μέλη της·

7. Είναι διατεθειμένο το Συμβούλιο να δηλώσει ότι η ΕΕ δεν επιθυμεί να μοιρασθεί με τις ΗΠΑ, στο πλαίσιο του νέου συστήματος, δεδομένα που έχουν αποθηκευθεί ως συνέπεια ενδεχόμενηςποχρεωτικής διατήρησης των στοιχείων που απορρέουν από την ηλεκτρονική ανταλλαγή πληροφοριών· Διαθέτει το Συμβούλιο τη δυνατότητα να αρνηθεί τη συνεργασία αυτή και εάν ναι με ποιον τρόπο·

8. Έχει εκφράσει ήδη το Συμβούλιο αντιρρήσεις έναντι των αμερικανικών σχεδίων ή προτίθεται ακόμη να το πράξει·

Κοινή απάντησηστις γραπτές ερωτήσεις Ε-3384/02 και Ε-3401/02

(8 Μαΐου 2003)

Το Συμβούλιο δεν σχολιάζει ποτέ τις δηλώσεις που γίνονται στον τύπο και τονίζει ότι οι εργασίες που αφορούν την πρώτη μορφή του συστήματος της επονομαζόμενης Ολικής Πληροφοριακής Επαγρύπνησης (Total Information Awareness) ήταν διαθέσιμες από πηγές ελεύθερης πρόσβασης πριν από την εν λόγω δήλωση στην Washington Post της 12ης Νοεμβρίου 2002.

Το Συμβούλιο καλεί τον αξιότιμο κ. βουλευτή να ανατρέξει στην σχετική δήλωση του Συμβουλίου που διατυπώθηκε κατά την ολομελή συνεδρίαση του Ευρωπαϊκού Κοινοβουλίου, στις 23 Οκτωβρίου 2002.

Γενικότερα, το Συμβούλιο έχει σταθερό διάλογο με την κυβέρνηση των Ηνωμένων Πολιτειών, κυρίως στο πλαίσιο του Διατλαντικού Διαλόγου, όπου ανταλλάσσονται πληροφορίες για θέματα κοινού ενδιαφέροντος ή για θέματα που προξενούν ανησυχία και στα δύο μέρη.